Игор Северянин
Егополонез

Превод от руски: Иван Теофилов, —

chitanka.info

Живей, всеживо! Народ, под дайрето

на слънцето влез в своя смел полонез!

Как златотръбни и щедри в полето

са грубите снопи на мойте поез!

В тях водопадят Любов и Нега,

и Наслаждение, и Красота!

Световните жертви са знак на Его!

Живей всеживо! — славят уста.

В целия свят само двама ревниво

сме вплетени ние — в единен плен

Аз и Мечтата! Живей, всеживо!

Твойта безсмъртност е с влог предрешен.

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.